CELEX: 22012D0221
Language: et
Date: 2012-01-19 00:00:00
Title: 2012/221/EL: ELi-EFTA kaubavahetusformaalsuste lihtsustamise ühiskomitee otsus nr 1/2012, 19. jaanuar 2012 , Horvaatiale 20. mai 1987 . aasta kaubavahetusformaalsuste lihtsustamise konventsiooniga ühinemise kutse esitamise kohta

26.4.2012   
            
            
               ET
            
            
               Euroopa Liidu Teataja
            
            
               L 114/31
            
         ELi-EFTA KAUBAVAHETUSFORMAALSUSTE LIHTSUSTAMISE ÜHISKOMITEE OTSUS nr 1/2012,
   19. jaanuar 2012,
   Horvaatiale 20. mai 1987. aasta kaubavahetusformaalsuste lihtsustamise konventsiooniga ühinemise kutse esitamise kohta
   (2012/221/EL)
   ÜHISKOMITEE,
   võttes arvesse 20. mai 1987. aasta konventsiooni kaubavahetuse formaalsuste lihtsustamise kohta (1) (edaspidi „konventsioon”), eriti selle artikli 11 lõiget 3,
   ning arvestades järgmist:
   
               (1)
            
            
               Kaubavahetus Horvaatiaga oleks hõlpsam, kui lihtsustataks Horvaatia ning Euroopa Liidu, Islandi Vabariigi, Norra Kuningriigi ja Šveitsi Konföderatsiooni vahelist kaubavahetust mõjutavaid formaalsusi.
            
         
               (2)
            
            
               Sellise lihtsustamise saavutamiseks on asjakohane kutsuda Horvaatiat konventsiooniga ühinema,
            
         ON VASTU VÕTNUD KÄESOLEVA OTSUSE:
   Artikkel 1
   Kooskõlas konventsiooni artikliga 11a kutsutakse Horvaatiat käesoleva otsuse lisas esitatud Euroopa Liidu Nõukogu ja Horvaatia vahelise kirjavahetuse teel ühinema konventsiooniga alates 1. juulist 2012.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 19. jaanuar 2012
      
         
            Ühiskomitee nimel
         
         
            eesistuja
         
         Mirosław ZIELIŃSKI
      
   
   
      (1)  EÜT L 134, 22.5.1987, lk 2.
   
      LISA
      Lugupeetud …
      Mul on au Teile teatada ELi-EFTA kaubavahetusformaalsuste lihtsustamise ühiskomitee 19. jaanuari 2012. aasta otsusest (otsus nr 1/2012), millega Horvaatiat kutsutakse saama 20. mai 1987. aasta kaubavahetusformaalsuste lihtsustamise konventsiooni osaliseks.
      Horvaatia ühinemine konventsiooniga võib konventsiooni artikli 11a kohaselt toimuda siis, kui ta on esitanud Euroopa Liidu Nõukogu peasekretariaati ühinemiskirja koos konventsiooni tõlkega Horvaatia ametlikku keelde.
      Sügava lugupidamisega
      
         
            peasekretär
         
         
            Euroopa Liidu Nõukogu peasekretariaat
         
      
      Horvaatia,
      võttes teadmiseks ELi-EFTA kaubavahetusformaalsuste lihtsustamise ühiskomitee 19. jaanuari 2012. aasta otsuse (otsus nr 1/2012) kutsuda Horvaatiat ühinema 20. mai 1987. aasta kaubavahetusformaalsuste lihtsustamise konventsiooniga (edaspidi „konventsioon”),
      taotledes kõnealuse konventsiooni osaliseks saamist,
      OTSUSTAB
      ühineda konventsiooniga;
      lisada ühinemiskirjale konventsiooni tõlke Horvaatia ametlikku keelde;
      kinnitada, et ta aktsepteerib kõiki ELi-EFTA kaubavahetusformaalsuste lihtsustamise ühiskomitee soovitusi ja otsuseid, mis on vastu võetud 19. jaanuari 2012. aasta otsuse ja selle kuupäeva vahel, mil Horvaatia ühinemine konventsiooni artikli 11a kohaselt jõustub.
      …